მონადირე: ზამთრის ომი

მონადირე: ზამთრის ომი (ინგლ. The Huntsman: Winter's War) — 2016 წლის ამერიკული ფანტასტიკური ჟანრის მოქმედებითი სათავგადასავლო ფილმი. ფილმი არის ფიფქია და მონადირეს (2012) მეორე ნაწილი, სადაც მოქმედებები ხდება პირველი ფილმის შემდეგ და მანამდე. ზამთრის ომი ასევე არის სედრიკ ნიკოლას-ტროიანის სარეჟისორო სადებიუტო ნაწარმოები, რომელიც პირველ ფილმზე ვიზუალური ეფექტების ზედამხედველი იყო. სცენარი დაწერილი კრაიგ მაცინისა და ევან სპილიოტოპოულისის მიერ, ხოლო პერსონაჟები ევან დაიგჰეტიმ შექმნა.  პირველი ფილმის მსგავსად ფილმში როლებს ასრულებენ: კრის ჰემსვორთი, შარლიზ ტერონი, ნიკ ფროსტი და სემ კლაფლინი. ფილმში ასევე წარმოდგენილია ახალი პერსონაჟები, რომლებსაც ემილი ბლანტი, ჯესიკა ჩესტეინი და რობ ბრაიდონი განასახიერებენ.

მონადირე: ზამთრის ომის პრემიერა შედგა ჰამბურგში 2016 წლის 29 მარტს, ხოლო აშშ – ში გამოვიდა 2016 წლის 22 აპრილს, Universal Pictures– ის მიერ. ფილმმა კრიტიკოსების მხრიდან ზოგადად უარყოფითი შეფასებები მიიღო. კრიტიკოსთა დიდი ნაწილი აქებდა მსახიობთა შესრულებას და ვიზუალურ ეფექტებს, მაგრამ მაინც ფიქრობდნენ, რომ ფილმის გამოშვება საჭირო არ იყო. ფილმის შემოსავალმა მსოფლიოს მასშტაბით 165 მილიონი აშშ დოლარი შეადგინა 115 მილიონი დოლარის ბიუჯეტით.

 წარმოება 

 განვითარება 
თავდაპირველად დაგეგმილი იყო ფიფქია და მონადირის ფილმის გაგრძელება, რომლის რეჟისორიც კვლავ რუპერტ სანდერსი იქნებოდა. გაგრძელების გეგმები 2012 წლის აგვისტოში შეიცვალა და გადაწყდა, რომ ფილმი კონცენტრირებული იქნებოდა მონადირეზე. კომპანიამ რამდენიმე დღის შემდეგ გამოაცხადა, რომ ისინი არ იმუშავებდნენ გაგრძელებაზე. სხვა მოხსენებაში ნათქვამია, რომ Universal Pictures-მა მუშაობა დაიწყო ფილმის გაგრძელებაზე, სადაც სტიუარტი კვლავ შეასრულებდა თავის როლს, ხოლო სანდერსი რეჟისორად აღარ იქნებოდა. დაიწერა სცენარი და გადაწყდა, რომ წარმოება დაიწყებოდა 2013 წელს,  ხოლო ფილმი გამოვიდოდა 2015 წელს. 2014 წლის 4 ივნისს Deadline– მა გაავრცელა ინფორმაცია, რომ ფრენკ დარაბონტი, გევინ ო'კონორი და ანდრეს მუშჩიეტი განიხილებოდნენ ფილმის რეჟისორის პოსტზე. 2014 წლის 26 ივნისს Deadline- მა დაადასტურა, რომ დარაბონტი მოლაპარაკებებს აწარმოებდა გაგრძელების რეჟისორობისთვის.

2014 წლის 31 ივლისს ცნობილი გახდა, რომ ფილმის სახელწოდება იქნებოდა მონადირე და მასში სტიუარტი ფიფქიას არ განასახიერებდა. ორი წლის შემდეგ სტიუარტმა თქვა, რომ მან თავისი ნებით დატოვა როლი და სტუდიას მისი სცენებისთვის არქივის გამოყენება ურჩია. ჰემსვორტი და თერონი ფილმში კვლავ შეასრულებდნენ როლებს, ხოლო ახალი პერსონაჟის როლზე ემილი ბლანტს განიხილავდნენ.  2015 წლის 20 იანვარს დადასტურდა, რომ ფილმის რეჟისორი იყო ვიზუალური ეფექტების სპეციალისტი სედრიკ ნიკოლას-ტროიანი.

 გადაღებები 
ფილმის ძირითადი გადაღებები დაიწყო 2015 წლის 6 აპრილს. გადაღებები შედგა სარის საგრაფოში, ინგლისში, 2015 წლის აპრილში. გადაღებები მიმდინარეობდა 2015 წლის მაისიდან ივლისამდე ინგლისში, ვინდსორის გრეიტ პარკში და ისეთ ადგილებში, როგორიცაა სამხრეთ ტყე და ირმების პარკი, სნოუ ჰილთან ახლოს. გადაღებები ასევე მიმდინარეობდა ეპისკოპოსის სასახლესა და ადგილობრივ კათედრალში. 2015 წლის ივლისში გადაღებები ასევე გაიმართა ფაზლვუდში, დინის ტყეში.

 რესურსები ინტერენტში 

სქოლიო

კატეგორია:ეპიკური ფენტეზი ფილმები
კატეგორია:ფილმები სამეფო ოჯახების შესახებ
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:2016 წლის ფილმები
კატეგორია:2016 წლის 3D ფილმები
კატეგორია:ამერიკული სათავგადასავლო ფენტეზი ფილმები
კატეგორია:ამერიკული მოქმედებითი-სათავგადასავლო ფილმები
კატეგორია:ფილმი-სპინოფები
კატეგორია:Universal Pictures-ის ფილმები